CELEX: 62013CA0345
Language: ro
Date: 2014-06-19 00:00:00
Title: Cauza C-345/13: Hotărârea Curții (Camera a doua) din 19 iunie 2014 (cerere de decizie preliminară formulată de Supreme Court – Irlanda) – Karen Millen Fashions Ltd/Dunnes Stores, Dunnes Stores (Limerick) Ltd [Regulamentul (CE) nr. 6/2002 — Desen sau model industrial comunitar — Articolul 6 — Caracter individual — Impresie globală diferită — Articolul 85 alineatul (2) — Desen sau model industrial comunitar neînregistrat — Valabilitate — Condiții — Sarcina probei]

25.8.2014   
            
            
               RO
            
            
               Jurnalul Oficial al Uniunii Europene
            
            
               C 282/15
            
         Hotărârea Curții (Camera a doua) din 19 iunie 2014 (cerere de decizie preliminară formulată de Supreme Court – Irlanda) – Karen Millen Fashions Ltd/Dunnes Stores, Dunnes Stores (Limerick) Ltd
   (Cauza C-345/13) (1)
   
   ([Regulamentul (CE) nr. 6/2002 - Desen sau model industrial comunitar - Articolul 6 - Caracter individual - Impresie globală diferită - Articolul 85 alineatul (2) - Desen sau model industrial comunitar neînregistrat - Valabilitate - Condiții - Sarcina probei])
   2014/C 282/20
   Limba de procedură: engleza
   
      Instanța de trimitere
   
   Supreme Court
   
      Părțile din procedura principală
   
   
      Reclamantă: Karen Millen Fashions Ltd
   
      Pârâtă: Dunnes Stores, Dunnes Stores (Limerick) Ltd
   
      Dispozitivul
   
   
               1)
            
            
               Articolul 6 din Regulamentul (CE) nr. 6/2002 al Consiliului din 12 decembrie 2001 privind desenele sau modelele industriale comunitare trebuie interpretat în sensul că, pentru a se putea considera că un desen sau model industrial prezintă caracter individual, impresia globală pe care acest desen sau model industrial o produce asupra utilizatorului avizat trebuie să fie diferită nu de cea produsă asupra unui asemenea utilizator de o combinație de caracteristici izolate ale mai multor desene sau modele industriale anterioare, ci de cea produsă de unul sau mai multe desene sau modele industriale anterioare, privite individual.
            
         
               2)
            
            
               Articolul 85 alineatul (2) din Regulamentul nr. 6/2002 trebuie interpretat în sensul că, pentru ca o instanţă competentă în domeniul desenelor sau modelelor industriale comunitare să considere valabil un desen sau model industrial comunitar neînregistrat, titularul respectivului desen sau model industrial nu este obligat să demonstreze că acesta prezintă caracter individual în sensul articolului 6 din regulamentul menționat, ci trebuie să indice numai prin ce anume desenul sau modelul industrial prezintă un asemenea caracter, și anume să identifice elementul sau elementele desenului sau modelului industrial în cauză care, potrivit titularului, îi conferă acest caracter.
            
         
      (1)  JO C 260, 7.9.2013.